CELEX: 32021D2198
Language: hr
Date: 2021-12-13 00:00:00
Title: Provedbena odluka Vijeća (ZVSP) 2021/2198 od 13. prosinca 2021. o provedbi Odluke (ZVSP) 2015/1333 o mjerama ograničavanja s obzirom na stanje u Libiji

13.12.2021   
               
               
                  HR
               
               
                  Službeni list Europske unije
               
               
                  LI 445/21
               
            
         PROVEDBENA ODLUKA VIJEĆA (ZVSP) 2021/2198
         od 13. prosinca 2021.
         o provedbi Odluke (ZVSP) 2015/1333 o mjerama ograničavanja s obzirom na stanje u Libiji
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 31. stavak 2.,
         uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1), a posebno njezin članak 12. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 31. srpnja 2015. donijelo Odluku (ZVSP) 2015/1333.
                  
               
                     (2)
                  
                  
                     Vijeće je 14. listopada 2020. donijelo Provedbenu odluku (ZVSP) 2020/1483 (2) kojom je na popis uvrštena jedna osoba koja sudjeluje u djelima kojima se ugrožavaju mir, sigurnost ili stabilnost Libije i koja ima bliske veze, među ostalim financijske prirode, s grupom Wagner.
                  
               
                     (3)
                  
                  
                     U zaključcima od 24. i 25. lipnja 2021. Europsko vijeće potvrdilo je svoju predanost procesu stabilizacije Libije pod pokroviteljstvom Ujedinjenih naroda i pozvalo na postizanje napretka u uključivom političkom dijalogu pod odgovornošću Libije i na povlačenje, bez odgode, svih stranih snaga i plaćenika.
                  
               
                     (4)
                  
                  
                     Vijeće je i dalje zabrinuto zbog stanja u Libiji, a posebno zbog djela kojima se ugrožavaju mir, sigurnost ili stabilnost zemlje.
                  
               
                     (5)
                  
                  
                     U tom kontekstu, jednu osobu koja sudjeluje u takvim djelima trebalo bi dodati na popise osoba i subjekata na koje se primjenjuju mjere ograničavanja koji su navedeni u prilozima II. i IV. Odluci (ZVSP) 2015/1333.
                  
               
                     (6)
                  
                  
                     Priloge II. i IV. Odluci (ZVSP) 2015/1333 trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Prilozi II. i IV. Odluci (ZVSP) 2015/1333 mijenjaju se u skladu s Prilogom ovoj Odluci.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 13. prosinca 2021.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 206, 1.8.2015., str. 34.
         
         
            (2)  Provedbena odluka Vijeća (ZVSP) 2020/1483 od 14. listopada 2020. o provedbi Odluke (ZVSP) 2015/1333 o mjerama ograničavanja s obzirom na stanje u Libiji (SL L 341 15.10.2020., str. 16.).
      
      
         
            PRILOG
            
                        1.
                     
                     
                        U Prilogu II. Odluci (ZVSP) 2015/1333 u dijelu pod naslovom „A. Osobe” dodaje se sljedeći unos:
                        
                                     
                                 
                                 
                                    Ime
                                 
                                 
                                    Identifikacijski podaci
                                 
                                 
                                    Razlozi
                                 
                                 
                                    Datum uvrštenja na popis
                                 
                              
                                    „20.
                                 
                                 
                                    KUZNETSOV, Aleksandr (Alexander) Sergeevich
                                    (Александр Сергеевич КУЗНЕЦОВ)
                                 
                                 
                                    Funkcija/funkcije: zapovjednik 1. napadačke i izviđačke postrojbe grupe Wagner
                                    Pozivna oznaka: Ratibor
                                    Datum rođenja: 8. listopada 1977.
                                    Mjesto rođenja: Nikolskoye, bivši SSSR SFSR (sada Ruska Federacija)
                                    Državljanstvo: rusko
                                    Identifikacijska oznaka grupe Wagner: M-0271
                                    Spol: muški
                                 
                                 
                                    Aleksandr Sergeevich Kuznetsov dio je zapovjedne strukture grupe Wagner, privatnog vojnog subjekta bez pravne osobnosti koji se nalazi u Rusiji. Preuzeo je zapovjedništvo 1. napadačke i izviđačke postrojbe grupe Wagner 2014. U rujnu 2019. ranjen je u Libiji dok se kao zapovjednik vojnih operativaca grupe Wagner borio zajedno s Libijskom nacionalnom oslobodilačkom vojskom (NLA). Zbog svoje funkcije i svojih djela Kuznetsov je odgovoran za aktivnosti grupe Wagner kojima se ugrožavaju mir, stabilnost i sigurnost Libije.
                                 
                                 
                                    13.12.2021.”
                                 
                              
                  
                        2.
                     
                     
                        U Prilogu IV. Odluci (ZVSP) 2015/1333 u dijelu pod naslovom „A. Osobe” dodaje se sljedeći unos:
                        
                                     
                                 
                                 
                                    Ime
                                 
                                 
                                    Identifikacijski podaci
                                 
                                 
                                    Razlozi
                                 
                                 
                                    Datum uvrštenja na popis
                                 
                              
                                    „25.
                                 
                                 
                                    KUZNETSOV, Aleksandr (Alexander) Sergeevich
                                    (Александр Сергеевич КУЗНЕЦОВ)
                                 
                                 
                                    Funkcija/funkcije: zapovjednik 1. napadačke i izviđačke postrojbe grupe Wagner
                                    Pozivna oznaka: Ratibor
                                    Datum rođenja: 8. listopada 1977.
                                    Mjesto rođenja: Nikolskoye, bivši SSSR (sada Ruska Federacija)
                                    Državljanstvo: rusko
                                    Identifikacijska oznaka grupe Wagner: M-0271
                                    Spol: muški
                                 
                                 
                                    Aleksandr Sergeevich Kuznetsov dio je zapovjedne strukture grupe Wagner, privatnog vojnog subjekta bez pravne osobnosti koji se nalazi u Rusiji. Preuzeo je zapovjedništvo 1. napadačke i izviđačke postrojbe grupe Wagner 2014. U rujnu 2019. ranjen je u Libiji dok se kao zapovjednik vojnih operativaca grupe Wagner borio zajedno s Libijskom nacionalnom oslobodilačkom vojskom (NLA). Zbog svoje funkcije i svojih djela Kuznetsov je odgovoran za djelovanja grupe Wagner kojima se ugrožavaju mir, stabilnost i sigurnost Libije.
                                 
                                 
                                    13.12.2021.”